রাউজান সদরের একমাত্র বৃহৎ ফকিরহাট বাজারে ৯৫০টি গরু আর ৩৫০টি ছাগল বিক্রি হওয়ার বড় রেকর্ড হয়েছে। উপজেলা সদরের এ বাজারটিতে এত গরু-ছাগলের ক্রয়-বিক্রয় সর্বত্রে আলোচনার কেন্দ্র বিন্দু হচ্ছে। গত রোববার বিকাল ৩টা থেকে রাত সাড়ে ১০টা পর্যন্ত একটানা ৭ ঘন্টা গরু ক্রয়-বিক্রয় হয় ফকিরহাট বাজারে। ৯৫০ টি গরু ও ৩৫০ টি ছাগল বিক্রির ব্যাপারে জানতে চাইলে ইজারাদার সাদিকুজ্জামান শফি ও মুহাম্মদ ইলিয়াছ হোসেন সত্যতা নিশ্চিত করে জানান, বাজারে এত গরু ছাগল বিক্রি হবে ভাবতেও পারিনি।